
DĖL DETALIOJO PLANO RENGIMO PLANAVIMO TIKSLŲ KOREGAVIMO

[bookmark: _Hlk159848207]Atsakydami į Jūsų 2026-09-29 prašymą, informuojame, kad negalime pritarti žemės sklypų, kad. Nr. 5520/0014:230; 5520/0014:229, esančių Gargždų m., detaliojo plano rengimo planavimo tikslų koregavimui dėl šių pastabų: 
1. Naujuose planavimo tiksluose numatyta prijungti įsiterpusią laisvą valstybinę žemę. Laisvos valstybinės žemės plotas, kurį pageidaujate prisijungti prie žemės sklypų, patenka į Gargždų miesto bendruoju planu, patvirtintu Klaipėdos rajono savivaldybės tarybos 2014 m. sausio 30 d. sprendimu Nr. T11-36 „Dėl Gargždų miesto bendrojo plano patvirtinimo“, suplanuotą inžinerinės infrastruktūros teritoriją. Tai teritorija, skirta gyvenamosios vietovės ar platesnės teritorijos aptarnavimui reikalingiems infrastruktūros objektams ir komunikaciniams koridoriams. Vienbučių ir dvibučių gyvenamųjų pastatų teritorijų plėtra šioje zonoje nenumatyta. 
Atkreipiame dėmesį, kad Klaipėdos rajono savivaldybės taryba 2024-02-29 sprendimu Nr. T11-84 nutarė pradėti rengti Gargždų miesto bendrojo plano keitimą. Planavimo darbų programoje yra nurodytas vienas iš uždavinių - numatyti inžinerinei ir socialinei infrastruktūrai reikalingų teritorijų ir (ar) inžinerinių komunikacijų koridorių ribas. Patikslinti miesto planinei struktūrai svarbių gatvių išdėstymą. Pateikti gatvių kategorijas, atstumus tarp raudonųjų linijų, išanalizuoti susisiekimo sistemą. 
Šiuo metu rengiama Gargždų miesto bendrojo plano keitimo koncepcija ir strateginis pasekmių aplinkai vertinimas. Visuomenė gali teikti pasiūlymus planavimo organizatoriui (tai yra Savivaldybės administracijos direktoriui) dėl Gargždų miesto bendrojo plano keitimo. Kviečiame Jus sekti dokumento rengimo procesą tinklalapyje https://www.planuojustatau.lt/ (paslaugos numeris K-VT-55-24-1276) ir Savivaldybės interneto svetainėje. 
2. Prašyme nepagrįsta, ar, prijungus įsiterpusį valstybinės žemės plotą, bus išlaikomas vientisas gatvės vaizdas ir kvartalo architektūrinis vientisumas.
Vadovaujantis Lietuvos Respublikos architektūros įstatymo 11 straipsnio 1 dalies 2 punktu, vieni iš Architektūros kokybės kriterijų yra urbanistinis integralumas – statinio, urbanistinio komplekso ir (ar) kraštovaizdžio objekto darna su esama urbanistine struktūra ir poveikis kultūriniam kraštovaizdžiui; 8 punktu - vientisa architektūrinė idėja ir estetika – nuosekliai suvokiama statinio, urbanistinio komplekso ir (ar) kraštovaizdžio objekto meninė išraiška. Ar bus išlaikomas kvartalo vientisumas, vertinama pagal Architektūros kokybės vertinimo metodikos taikymo Klaipėdos rajono savivaldybės teritorijoje gaires, patvirtintas 2025-04-24 Klaipėdos rajono savivaldybės tarybos sprendimu Nr. T11-171.
	Šis atsakymas  per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų administracinio teismo Klaipėdos rūmams  (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka.

